Lietuvos Respublikos Vyriausybė

nutarimas

DĖL LIETUVOS RESPUBLIKOS 2018 METŲ PRIVALOMOJO SVEIKATOS DRAUDIMO FONDO METINIŲ KONSOLIDUOTŲJŲ ATASKAITŲ RINKINIO PATEIKIMO LIETUVOS RESPUBLIKOS SEIMUI

2019 m. spalio 9 d. Nr. 1004

Vilnius

Vadovaudamasi Lietuvos Respublikos viešojo sektoriaus atskaitomybės įstatymo 32 straipsnio 7 dalimi, Lietuvos Respublikos Vyriausybė n u t a r i a:

1. Pritarti Lietuvos Respublikos 2018 metų Privalomojo sveikatos draudimo fondo metinių konsoliduotųjų ataskaitų rinkiniui ir Lietuvos Respublikos Seimo nutarimo „Dėl Lietuvos Respublikos 2018 metų Privalomojo sveikatos draudimo fondo metinių konsoliduotųjų ataskaitų rinkinio patvirtinimo“ projektui ir pateikti juos Lietuvos Respublikos Seimui.

2. Įgalioti Lietuvos Respublikos sveikatos apsaugos ministrą A. Verygą, o jam negalint dalyvauti – sveikatos apsaugos viceministrę L. Jaruševičienę atstovauti Lietuvos Respublikos Vyriausybei svarstant nurodytąjį nutarimo projektą Lietuvos Respublikos Seime.

Ministras Pirmininkas	Saulius Skvernelis

Švietimo, mokslo ir sporto ministras,

pavaduojantis sveikatos apsaugos ministrą	Algirdas Monkevičius